**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 1**

Madonā

2025. gada 28. janvārī

Sēde notiek videokonferences režīmā ZOOM.

Sēde sasaukta plkst. 13.00

Sēdi atklāj plkst. 13.00

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora.

**Sēdē nepiedalās deputāti:**

Gatis Teilis, Rūdolfs Preiss – attaisnotu iemeslu dēļ.

**Sēdē piedalās:**

Administrācijas darbinieki: Artūrs Leimanis – informācijas tehnoloģiju nodaļas lietotāju atbalsta speciālists, Inese Solozemniece - projektu sagatavošanas un ieviešanas nodaļas vadītājas vietniece, Dāvis Lasmanis - projektu sagatavošanas un ieviešanas speciālists un ceļu būvinženieris, Liene Ankrava – finanšu nodaļas vadītāja

Pagastu un apvienību pārvalžu vadītāji: Artūrs Portnovs – Ļaudonas un Kalsnavas pagastu pārvalžu vadītājs.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par līdzfinansējuma pieprasīšanu Satiksmes ministrijai Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā**

*ZIŅO: Dāvis Lasmanis*

**2. Par līdzfinansējuma pieprasīšanu Satiksmes ministrijai Parka ielas un Cesvaines ielas posmu atjaunošanai Lubānā**

*ZIŅO: Dāvis Lasmanis*

**1. Par līdzfinansējuma pieprasīšanu Satiksmes ministrijai Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā**

*ZIŅO: Dāvis Lasmanis*

*DEBATĒS PIEDALĀS: A. Lungevičs, G. Ikaunieks, K. Udrass, V. Robalte*

2014. gadā tikai veikta Rūpniecības ielas (posmā no dzelzceļa pārbrauktuves līdz Kalpaka ielai) rekonstrukcija. Šobrīd Rūpniecības ielas (posmā no dzelzceļa pārbrauktuves līdz Kalpaka ielai) brauktuves segums ir nolietojies un bojāts, līdz ar to ir nepieciešams veikt šī posma atjaunošanas darbus – asfaltbetona seguma virskārtas nomaiņu, nomaļu atjaunošanu, ceļa horizontālo apzīmējumu uzklāšanu.

Rūpniecības iela ir Madonas pilsētas tranzīta iela, kas ir iekļauta valsts reģionālā autoceļa P84 Madona—Varakļāni maršrutā un Ministru kabineta apstiprinātajā valsts autoceļu un valsts autoceļu maršrutā ietverto pašvaldībām piederošo autoceļu posmu sarakstā, un pa kuru atļauta kustība kravas automobiļiem un to sastāviem ar pilnu masu vairāk par 12 000 kg. Saskaņā ar 11.03.2008. Ministru kabineta noteikumiem Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” Madonas novada pašvaldība var pieprasīt līdzfinansējumu Satiksmes ministrijai 75% apmērā no kopējām atjaunošanas darbu izmaksām, pašvaldībai finansējot 25% no šīm izmaksām.

Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā ir aprēķināti darbu daudzumi. Atjaunošanas darbu kopējās izmaksas plānotas 387 433,53 EUR apmērā. Satiksmes ministrijai pieprasītais līdzfinansējums ir 290 575,15 EUR. Madonas novada pašvaldības finansējums ir 96 858,38 EUR, kas ir 25 procenti no nepieciešamā finansējuma. Vēlamais Rūpniecības ielas (posmā no dzelzceļa pārbrauktuves līdz Kalpaka ielai) Madonā atjaunošanas projekta īstenošanas laiks ir 2025. gads.

Noklausījušies sniegto informāciju, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pieprasīt Satiksmes ministrijai līdzfinansējumu Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā 2025. gadā 290 575,15 EUR apmērā.
2. Garantēt Madonas novada pašvaldības finansējumu Rūpniecības ielas (posmā no dzelzceļa pārbrauktuves līdz Kalpaka ielai) atjaunošanai Madonā 96 858,38 EUR apmērā (25 procenti no kopējā nepieciešamā finansējuma) no 2025. gada Madonas novada pašvaldības pamatbudžeta līdzekļiem.

*Pielikumā: Objekta “Rūpniecības ielas (posmā no dzelzceļa pārbrauktuves līdz Kalpaka ielai) Madonā atjaunošana” novietojuma shēma.*

*D. Lasmanis 2861006*

**2. Par līdzfinansējuma pieprasīšanu Satiksmes ministrijai Parka ielas un Cesvaines ielas posmu atjaunošanai Lubānā**

*ZIŅO: Dāvis Lasmanis*

*DEBATĒS PIEDALĀS:A. Sakne, A. Lungevičs, V. Robalte, A. Šķēls, A. Dombrovskis, S. Maksimova*

2021. gadā tikai veikta Parka un Cesvaines ielu vienkārtas virsmas apstrāde. Šobrīd gan Parka, gan Cesvaines ielu segums ir nolietojies un bojāts, līdz ar to ir nepieciešams veikt šī posma atjaunošanas darbus – asfaltbetona seguma virskārtas nomaiņu, liekā apauguma novākšanu, nomaļu materiāla uzpildīšanu un ceļa horizontālo apzīmējumu uzklāšanu.

Parka ielas un Cesvaines ielas posmi Lubānas pilsētā ir tranzīta ielas, kas ir iekļautas valsts reģionālā autoceļa P83 Lubāna—Dzelzava maršrutā un Ministru kabineta apstiprinātajā valsts autoceļu un valsts autoceļu maršrutā ietverto pašvaldībām piederošo autoceļu posmu sarakstā, un pa kuru atļauta kustība kravas automobiļiem un to sastāviem ar pilnu masu vairāk par 12 000 kg. Saskaņā ar 11.03.2008. Ministru kabineta noteikumiem Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” Madonas novada pašvaldība var pieprasīt līdzfinansējumu Satiksmes ministrijai 75% apmērā no kopējām atjaunošanas darbu izmaksām, pašvaldībai finansējot 25% no šīm izmaksām.

 Parka ielas un Cesvaines ielas posmu Lubānā atjaunošanai ir aprēķināti darbu daudzumi. Atjaunošanas darbu kopējās izmaksas plānotas 144 179,49 EUR apmērā. Satiksmes ministrijai pieprasītais līdzfinansējums ir 108 134,62 EUR. Madonas novada pašvaldības finansējums ir 36 044,87 EUR, kas ir 25 procenti no nepieciešamā finansējuma. Vēlamais Parka ielas un Cesvaines ielas posmu Lubānā atjaunošanas projekta īstenošanas laiks ir 2025. gads.

Noklausījušies sniegto informāciju, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pieprasīt Satiksmes ministrijai līdzfinansējumu Parka ielas un Cesvaines ielas posmu atjaunošanai Lubānā 2025. gadā 108 134,62 EUR apmērā.
2. Garantēt Madonas novada pašvaldības finansējumu Parka ielas un Cesvaines ielas posmu atjaunošanai Lubānā 36 044,87 EUR apmērā (25 procenti no kopējā nepieciešamā finansējuma) no 2025. gada Madonas novada pašvaldības pamatbudžeta līdzekļiem.

*Pielikumā: Objekta “Parka ielas un Cesvaines ielas posmu Lubānā atjaunošana” novietojuma shēma.*

*D. Lasmanis 2861006*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 13.29

Sēdes vadītājs A. Lungevičs

Sēdes protokolētāja D. Cipule